EFF: 'Ons is verstom oor wetteloosheid in SA' | Maroela Media
EFF: 'Ons is verstom oor wetteloosheid in SA'
EFF (Foto: Facebook)
Die EFF het Saterdag teen die regerende party uitgevaar en onder meer gesê hy is "verstom oor die wetteloosheid" in Suid-Afrika.
Mbuyiseni Quintin Ndlozi, 'n woordvoerder vir die party, het in 'n verklaring gesê daar is geen polisie-doeltreffendheid in die land nie omdat die polisiediens disfunksioneel is. Hy het ook gesê die ANC slaag nie daarin om 'n voorbeeld te stel of gesag af te dwing nie omdat die party bestaan uit 'n groep "misdadigers".
"Die wetteloosheid is sigbaar van die leiers in die hoogste posisies in die regering wat openbare fondse steel en niks oorkom nie tot en met die laagste boewe op die strate wat die land se wette oortree ten aanskoue van duisende en met wie daar óók niks gebeur nie."
Ndlozi het die ANC gekritiseer omdat niemand nog in verband met die moord op Sindiso Magaqa, voormalige sekretaris van die ANC-jeugliga, in hegtenis geneem is nie. Magaqa is vandeesweek dood ná 'n skietvoorval in Julie. Hy was een van drie ANC-raadslede van die uMzimkhulu-munisipaliteit in KwaZulu-Natal wat op 13 Julie geskiet is terwyl hulle saam in 'n plaaslike winkel was.
Hy het ook die polisie gekritiseer omdat hulle nog nie iets aan die konflik en geweld tussen Uber-bestuurders en metertaxis gedoen het nie. Hy het verwys na die voorval waarin drie voertuie Donderdagaand in Sandton aan die brand gesteek is te midde van die konflik tussen die twee partye.
Ndlozi het gesê om alles te kroon het die ANC ook steeds niks gedoen aan Bheki Ntuli, Ethekwini se streeksekretaris, wie se lyfwagte gewere rondswaai en gewelddadige uitlatings in 'n video op sosiale media gemaak het nie.
"Op grond hiervan sê ons daar is geen polisiedoeltreffendheid nie omdat die regering in wese disfunksioneel is," het hy gesê. "Gewone mense op straat is gefrustreerd omdat misdaad aan die orde van die dag is. Die ANC is bang vir kriminele omdat hy bestuur word deur kriminele en kriminele boonop beloon. Die ANC gee die samelewing oor aan kriminele.
"Die samelewing moet verdedig word van 'n kriminele regering en misdadigers wat ons mense hul basiese dienste en vryhede weier. Ons is op ons eie want die departement van polisie stel net belang in sosiale media."
Die polisie het nog nie gereageer op die EFF se uitlatings nie.
Akteur sterf in kapingsdrama: Uitslag van vingerafdrukke bekend
Twee tienermeisies glo verkrag, 'grusaam' vermoor
Boland · 2 jaar gelede
Nou kom julle by maar dis te laat julle het almal vir JZ gestem.Moenie nou kla nie.
Vanwaar die helder oomblik in die geledere van die EFF. Hulle is verbaas oor die wetteloosheid en ek is verbaas oor hulle reaksie. Waaragtig een van die mooiste voorbeelde van waar die pot vir die ketel daarop wys dat hy nie "skoon" is nie. UIters komies.
Asof die EFF so onskuldig is!
Sakkie van der Merwe · 2 jaar gelede
Dit van die man wat Kill the boer sing.
Julle se dan beset grond onwettig en kyk hoe tree julle op in die parlement …en luister na wat julle leier se …hoef mens meer te se !
Plaas my kommentaar asb.
Jip as jy dalk te na aan die waarheid kom word dit nie geplaas nie
Protes · 2 jaar gelede
Net soos in die apartheidsjare,komunistiese Rusland waag dit om n ander mening te lug en jy word gesensor
Max Boswyk · 2 jaar gelede
The pot calling the kettle black?! Die EFF is mos n mooi voorbeeld v wet en orde. Ek lag sommer hardop.
Ja ne en hulle is deel daarvan
JWM · 2 jaar gelede
Dit klink kompleet soos n veldtog om stemme/ondersteuners te werf?
Toppie · 2 jaar gelede
EFF is dan die toonbeeld van wetteloosheid – hoe praat hulle dan nou!!!
Apache · 2 jaar gelede
Hulle praat mos nou met gesplete tong. hulle het die boog gespan en skiet hulself nou in hul agterwerk.
Misdadegers net in die ANC ??? Dink weer !!!!
Malema se ondersteuners is verantwoordelike vir die geweld op die universiteite en plaasaanvalle.
ANC veroordeel net die geweld en doodslag en saak is gesluit.
Sputnik · 2 jaar gelede
Hoe het 'n vriend van my nie altyd die gesegde verdraai met "Mense wat in glashuise woon . . . . . . moet in die donker uittrek!" nie.
En hoe dra julle nie by nie EFF.
EFF veroordeel moorde op raadslede en Uber bestuurders maar was nog altyd doodstil oor plaasmoorde wat deesdae allerdaags is.
Ses van die een en 'n half dosyn van die ander. Die EFF se leier moes hierdie jaar al 'n paar keer in die hof verskyn oor sy uitsprake wat geweld en wetteloosheid aanblaas. Nou hoe nou, EFF?
Stan · 2 jaar gelede
Ag ASSEBLIEF!! Dit is nou nie asof die EFF onskuldig is nie. Hulle is die grootste sonnebokke. Dit is frustrerend as waardes en die werklikheid verdraai word om hulle persoonlike agenda te pas.
Hulle is die grootste aanhitsers van wetteloosheid. Hulle is so verward, daarom praat hulle so deurmekaar.
Ek · 2 jaar gelede
Hoor wie praat. Hahaha
Akademi Buktu · 2 jaar gelede
Liewe EFF, moenie die bydrae van POPCRU die afgelope 20+ jaar vergeet nie. Hulle het immers voorgeloop om slegtigheid in die Polisiediens te laat vestig.
Maar julle die EFF moedig dan wetteloos heid aan.
FM · 2 jaar gelede
Amper lag ek nou hardop vir die eff stelling. Wragtag. Ek het baie jare gelede so n
skynheilige stelling gelees. Eff is die voorloper as dit by wetteloosheid kom. Vertel daai grappie vir mense wat eff sal glo. Het sir malema al ooit n woord gerep oor plaasmoorde. Nee, stellig nie. Eff saai die meeste anargie. Pla jul gewete julle nie as julle sulke snert kwytraak nie. Begin eers by julle self. Geen skaamte. Blaffende honde maak die meeste geraas!!!!
Nee wat die tor het nou heeltemal afgeval
Julius was bietjie uit sirkulasie met die eise van die huwelik asook die honneurs in filisofie.
Welkom terug in die helhool.
jennefer · 2 jaar gelede
Ek ervaar die wetteloosheid selfs by ons. Mense stop nie meer by stoptekens, jaag asof die duiwel agter hul aan is, padwoede,n geskel en gevloek.kinders wat dink dit is "cool" om in eksamens oneerlik te wees………..
Hypokrate!!!! Wat van al die boere wat vermoor is – wat al jare niemand in hegtenis geneem is nie- maar nou verwag julle die polisie moet onmiddelik spring omdat julle so se? Regtig!!
Se die party van absolute integriteit
Ek is verstom dat julle verstom is.
Veronica · 2 jaar gelede
HOOR WIE PRAAT!! KIELIE MY DAT EK LAG!!!!
gatiep · 2 jaar gelede
Kan seker net grap wees wat hulle maak.
Adrian · 2 jaar gelede
O ja en wie stook studente op, wie gooi petrolbomme in kampus geboue jul leef vir geweld tot in die parlement , nee wat EFF julle is die voorbokke met geweld en misdaad
Vuisfoos · 2 jaar gelede
EFF is reg. As die ANC (dan volg die polisie ook) die korrekte Etos onderskryf dan sal selfs die EFF tweekeer moet dink voordat hulle iets aanvang. Dit sal n wonderlike dag wees.
Ek was op die punt om `n verskriklike lang kommentaar te skryf maar wat help dit,soos julle sê van die "pot" en die "kettle" en gesplete tonge en glas huise….maar laat ek julle een ding se ek is bly ek is nie hulle wat eendag moet antwoord nie…
Wat nou · 2 jaar gelede
Was dit 1 April of verbeel ek dinge . Sorry moes seker virkeerd gelees het
donker duiwel · 2 jaar gelede
Wat noem jy 'n krimineel wat ander kriminele kriminele noem ?
En gelukkig het hy en sy party darem nog nie ons "Afrikaner Boys" begin uitmoor nie. Kan jy die wetteloosheid wat gaan volg indink.